দিয়া মিৰ্জা

দিয়া মিৰ্জা ৰেখি (জন্ম দিয়া হেন্ড্ৰিছ; ৯ ডিচেম্বৰ ১৯৮১) এগৰাকী ভাৰতীয় অভিনেত্ৰী যিয়ে মুখ্যতঃ হিন্দী চলচ্চিত্ৰত কাম কৰে। তেওঁ ২০০০ চনত মিছ এছিয়া পেচিফিক ইণ্টাৰনেচনেল উপাধি লাভ কৰে, তাৰ আগতে তেওঁ ফেমিনা মিছ ইণ্ডিয়া এছিয়া পেছিফিক ২০০০ হিচাপে মুকুট লাভ কৰিছিল। মিৰ্জাই হিন্দী চলচ্চিত্ৰ ৰেহনা হ্যায় তেৰে দিল মে (২০০১)ৰ জৰিয়তে অভিনয় জীৱনৰ আৰম্ভণি কৰে, যাৰ বাবে তেওঁ শ্ৰেষ্ঠ মহিলা অভিষেকৰ ফিল্মফেয়াৰ বঁটাৰ মনোনয়ন লাভ কৰে।

মিৰ্জাই পৰৱৰ্তী সময়ত দুস (২০০৫), লাগে ৰহো মুন্না ভাই (২০০৬), হানিমুন ট্ৰাভেলছ প্ৰাইভেট লিমিটেড (২০০৭), শুটআউট এট লোকহাণ্ডৱালা (২০০৭), কুৰবান (২০০৯), সঞ্জু (২০১৮) আৰু থাপ্পৰ (২০২০) আদি ছবিত অভিনয় কৰে, যাৰ ভিতৰত সঞ্জু তেওঁৰ সৰ্বাধিক উপাৰ্জন কৰা মুক্তিপ্ৰাপ্ত ছবি। তেওঁ তেওঁৰ প্ৰাক্তন স্বামী সাহিল সাংঘাৰ সৈতে বৰ্ণ ফ্ৰী এণ্টাৰটেইনমেণ্ট নামৰ প্ৰযোজনা প্ৰতিষ্ঠানৰ সহ-মালিক আছিল। বিবাহ বিচ্ছেদৰ পিছত তেওঁ ২০১৯ চনত নিজৰ প্ৰযোজনা প্ৰতিষ্ঠান ৱান ইণ্ডিয়া ষ্টোৰিজ আৰম্ভ কৰে। তাৰ পিছত তেওঁ ষ্ট্ৰিমিং ধাৰাবাহিক কাফিৰ (২০১৯) আৰু আইচি ৮১৪: কান্দাহাৰ হাইজেক (২০২৪)ত অভিনয় কৰে।

প্ৰাৰম্ভিক জীৱন আৰু কৰ্ম

মিৰ্জাৰ জন্ম ১৯৮১ চনৰ ৯ ডিচেম্বৰত হায়দৰাবাদত হৈছিল। তেওঁৰ পিতৃ ফ্ৰেংক হেন্ড্ৰিছ জাৰ্মানীৰ এজন গ্ৰাফিক্স আৰু ইণ্ডাষ্ট্ৰিয়েল ফেয়াৰ ডিজাইনাৰ, স্থপতি, শিল্পী আৰু ইণ্টেৰিয়ৰ ডিজাইনাৰ, যিয়ে মিউনিখত বাস কৰে। তেওঁৰ মাক দীপা এগৰাকী বঙালী ইণ্টেৰিয়ৰ ডিজাইনাৰ আৰু লেণ্ডস্কেপাৰ, যিয়ে মদ্যপান আৰু ড্ৰাগ আসক্ত লোকসকলক সহায় কৰিবলৈ স্বেচ্ছাসেৱক হিচাপেও কাম কৰে। তেওঁ সাড়ে চাৰি বছৰ বয়সত তেওঁৰ পিতৃ-মাতৃৰ বিবাহ বিচ্ছেদ হয়। পিছত তেওঁৰ মাকে হায়দৰাবাদৰ এজন মুসলিম ব্যক্তি আহমেদ মিৰ্জাৰ সৈতে বিবাহ কৰে আৰু তেওঁ নিজৰ সৎ-পিতৃৰ উপাধি গ্ৰহণ কৰে। তেওঁ ২০০৩ চনত মৃত্যুবৰণ কৰে।

কলেজত অধ্যয়নৰ সময়তে মিৰ্জাই মিডিয়া প্ৰতিষ্ঠান নীৰজ’ছ মাল্টি-মিডিয়া ষ্টুডিঅ’ত মাৰ্কেটিং এক্সিকিউটিভ হিচাপে কাম কৰিছিল। একে সময়তে তেওঁ লিপ্টন, ৱাল’ছ আইচ ক্ৰীম, এমামি আদি বহুতো ব্ৰেণ্ডৰ বাবে প্ৰিণ্ট আৰু টেলিভিছন বিজ্ঞাপনতো মডেলিং কৰিছিল।

সৌন্দৰ্য প্ৰতিযোগিতা

মিৰ্জা ২০০০ চনৰ ফেমিনা মিছ ইণ্ডিয়াত দ্বিতীয় ৰানাৰ-আপ হৈছিল আৰু তাৰ পিছত তেওঁক মিছ এছিয়া পেছিফিক ২০০০লৈ পঠোৱা হৈছিল, য’ত তেওঁ বিজয়ী হয়। তেওঁ মিছ বিউটিফুল স্মাইল, মিছ এভন আৰু মিছ ক্লোজ-আপ স্মাইল উপাধিও মিছ ইণ্ডিয়াত লাভ কৰে। ২০০০ চনৰ ৩ ডিচেম্বৰত ফিলিপাইনছৰ মানিলাত মিছ এছিয়া পেছিফিক উপাধি লাভ কৰাৰ পিছত তেওঁ ২৭ বছৰৰ ভিতৰত এই উপাধি লাভ কৰা প্ৰথম ভাৰতীয় হয়, তৰা এন ফনচেকাৰ পিছত।

২০০০ চনত আন্তৰ্জাতিক সৌন্দৰ্য প্ৰতিযোগিতাত ভাৰতৰ ধাৰাবাহিক তিনিটা বিজয় সম্পূৰ্ণ কৰিবলৈ তেওঁ সহায় কৰে; একে বছৰতে লাৰা দত্তয়ে মিছ ইউনিভাৰ্ছ উপাধি লাভ কৰে আৰু প্ৰিয়ংকা চোপ্ৰায়ে মিছ ৱৰ্ল্ড উপাধি লাভ কৰে।

ব্যক্তিগত জীৱন

২০১৪ চনৰ এপ্ৰিল মাহত মিৰ্জাই নিজৰ দীঘলীয়া সময়ৰ ব্যৱসায়িক অংশীদাৰ সাহিল সাংঘাৰ সৈতে এনগেজমেণ্ট কৰে আৰু ১৮ অক্টোবৰ ২০১৪ তাৰিখে তেওঁৰ ফাৰ্মহাউছত, ছত্তৰপুৰ, দক্ষিণ দিল্লীত তেওঁলোকৰ বিয়া অনুষ্ঠিত হয়। ২০১৯ চনৰ আগষ্ট মাহত মিৰ্জাই তেওঁলোকৰ বিচ্ছেদৰ ঘোষণা কৰে।

১৫ ফেব্ৰুৱাৰী ২০২১ তাৰিখে মিৰ্জাই ব্যৱসায়ী বৈভৱ ৰেখীৰ সৈতে বান্দ্ৰা, মুম্বাইত বিয়া কৰে।

১৪ জুলাই ২০২১ তাৰিখে মিৰ্জাই ঘোষণা কৰে যে ১৪ মে তাৰিখে তেওঁৰ পুত্ৰ অৱ্যান আজাদ ৰেখীৰ অকাল জন্ম হৈছিল আৰু তেওঁ দুমাহ ধৰি এনআইচিইউত আছিল। বৈভৱ ৰেখীৰ পূৰ্বৰ বিবাহৰ পৰা তেওঁৰ এজনী সতী-কন্যা সামাইৰা ৰেখী আছে।

মিডিয়া প্ৰতিচ্ছবি

টাইমছ মোষ্ট ডিজায়াৰেবল ৱিমেন তালিকাত মিৰ্জাক ২০০৯ চনত ১৪তম, ২০১০ চনত ২৪তম, ২০১১ চনত ২৫তম আৰু ২০১২ চনত ৩৫তম স্থান দিয়া হৈছিল।

মিৰ্জাক [[Femina (India)|ফেমিনাৰ “৫০ মোষ্ট বিউটিফুল ৱিমেন” তালিকাতো অন্তৰ্ভুক্ত কৰা হৈছিল।

টাইমছ অৱ ইণ্ডিয়াই “৫০ বিউটিফুল ফেচেছ” তালিকাত তেওঁক ১৫তম স্থানত ৰাখিছিল।

মিৰ্জাই হিন্দুস্তান টাইমছ আৰু অন্যান্য প্ৰকাশনসমূহৰ বাবে প্ৰবন্ধ লিখিছে।

পুৰস্কাৰ আৰু মনোনয়ন

চলচ্চিত্ৰ পুৰস্কাৰ

জয়ী
২০০৩: ৰেহনা হে তেৰে দিল মে চলচ্চিত্ৰৰ বাবে ব’লিউড মুভি এৱাৰ্ড – শ্ৰেষ্ঠ মহিলা অভিষেক।

২০০৩: ৰেহনা হে তেৰে দিল মে চলচ্চিত্ৰৰ বাবে জি চিনে এৱাৰ্ড – শ্ৰেষ্ঠ মহিলা অভিষেক।

২০১৯: কাফিৰ (ৱেব ধাৰাবাহিক)ৰ বাবে গ’ল্ড এৱাৰ্ড – শ্ৰেষ্ঠ অভিনেত্ৰী (সমালোচক, অ’টিটি)।

মনোনীত

২০০৩: ফিল্মফেয়াৰ পুৰস্কাৰ – শ্ৰেষ্ঠ মহিলা অভিষেক, ৰেহনা হে তেৰে দিল মে।

২০০৩: স্ক্ৰীণ এৱাৰ্ড – শ্ৰেষ্ঠ মহিলা অভিষেক, ৰেহনা হে তেৰে দিল মে আৰু দিৱানাপন।

২০১১: বিআইজি ষ্টাৰ এণ্টাৰটেইনমেণ্ট এৱাৰ্ড – ৰোমান্টিক ভূমিকাত শ্ৰেষ্ঠ অভিনেত্ৰী, লাভ ব্ৰেকআপছ জিন্দেগী।

অন্যান্য স্বীকৃতি

২০১২: আইআইএফএ – পৰিৱেশৰ ক্ষেত্ৰত অসামান্য অৱদান।

২০২২: মহাৰাষ্ট্ৰৰ ৰাজ্যপালৰ পৰা মাদাৰ তেৰেছা স্মাৰক পুৰস্কাৰে সন্মানিত।

২০২৩: বিবিচিৰ ১০০ ৱিমেন তালিকাত অন্তৰ্ভুক্ত (বিশ্বৰ অনুপ্ৰেৰণাদায়ক আৰু প্ৰভাৱশালী মহিলাসকলৰ মাজৰ এজনী)।

২০২৪: আইকনিক গ’ল্ড এৱাৰ্ড – বৰ্ষৰ পৰিৱেশবাদী।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মডেল
শ্ৰেণী:হিন্দী চলচ্চিত্ৰৰ অভিনেত্ৰী